ออมสินผนึกเซเว่นฯ เปิดรับฝากเงินแทน
ออมสินผนึกเซเว่นฯ เปิดรับฝาก ถอนเงินได้ที่เคาน์เตอร์เซอร์วิส 13,000 แห่งทั่วประเทศ ตั้งเป้าระดมเงินฝาก 50,000-70,000 ล้าน ภายใน 1 ปี
1 พ.ย. 2561

ออมสินผนึกเซเว่นฯ เปิดรับฝาก ถอนเงินได้ที่เคาน์เตอร์เซอร์วิส 13,000 แห่งทั่วประเทศ ตั้งเป้าระดมเงินฝาก 50,000-70,000 ล้าน ภายใน 1 ปี
นายชาติชาย พยุหนาวีชัย ผอ. ธนาคารออมสิน เผยว่า ธ.ออมสินกระตุ้นและส่งเสริมการออมได้อย่างสะดวกมากยิ่งขึ้น ด้วยการเปิดช่องทางให้เด็กอายุ 7-20 ปี ฝากเงินเข้าบัญชี ธ.ออมสินขั้นต่ำออมเงินได้ตั้งแต่ 1 บาทขึ้นไป โดยไม่เสียค่าธรรมเนียมผ่านทางร้านสะดวกซื้อเซเว่นอีเลฟเว่น ที่มีกว่า 13,000 สาขาทั่วประเทศ เริ่มเปิดรับฝากในวันออมแห่งชาติ หรือวันที่ 31 ต.ค.นี้เป็นต้นไป โดยได้ ตั้งเป้าหมายมีผู้ใช้บริการฝากเงินผ่านเคาน์เตอร์เซอร์วิสในร้านเซเว่นอีเลฟเว่น ทุกสาขา ไม่น้อยกว่าปีละ 50,000-70,000 ล้านบาท
สำหรับลูกค้าของ ธ.ออมสินทุก ช่วงอายุ สามารถฝากเงินเคาน์เตอร์เซอร์วิสในร้านเซเว่นอีเลฟเว่น โดยใช้เลขบัญชี ธ.ออมสิน และเบอร์โทรศัพท์ในการทำรายการ คิดค่าธรรมเนียม 15 บาทต่อรายการ ฝากได้สูงสุด 30,000 บาทต่อรายการ
นอกจากนี้ ยังมีบริการถอน เงินสด จะใช้ผ่านเมนู MyMo My Card บนแอพพลิเคชั่น MyMo และ รับเงินสดได้ที่เคาน์เตอร์เซอร์วิส ในร้านเซเว่นอีเลฟเว่น ตั้งแต่เวลา 08.00-22.00 น.ทุกวัน สามารถ ถอนเงินได้ตั้งแต่ 1-5,000 บาท คิดค่าธรรมเนียม 15 บาทต่อรายการ
ทั้งนี้ ออมสินมี 1,070 สาขา มีตู้เอทีเอ็ม 10,000 ตู้ การเปิดแบงกิ้งเอเย่นต์ร่วมเซเว่นอีเลฟเว่น จะช่วยอำนวยความสะดวกและรักษาลูกค้าไว้โดยเฉพาะกลุ่มเยาวชน